# พิจารณ์ เชาวพัฒนวงศ์
พิจารณ์ เชาวพัฒนวงศ์ (เกิด 30 พฤศจิกายน พ.ศ. 2521)  เป็นนักการเมืองชาวไทย กรรมการบริหารพรรคประชาชน อดีตสมาชิกสภาผู้แทนราษฎรแบบบัญชีรายชื่อ และอดีตรองหัวหน้าพรรคก้าวไกล

 ประวัติ 
พิจารณ์ เกิดเมื่อวันที่ 30 พฤศจิกายน พ.ศ. 2521 ที่เขตบางรัก กรุงเทพมหานคร สำเร็จการศึกษาระดับปริญญาตรี วิศวกรรมศาสตรบัณฑิต สาขาวิศวกรรมไฟฟ้า จากสถาบันเทคโนโลยีนานาชาติสิรินธร มหาวิทยาลัยธรรมศาสตร์รู้จักมือดีล 'ชาติพัฒนากล้า' 'พิจารณ์' เชาวพัฒนวงศ์

 การทำงาน 
 ธุรกิจ 
พิจารณ์ประกอบธุรกิจเกี่ยวกับการนำเข้าและส่งออก เครื่องมือช่างและอุปกรณ์สำหรับงานก่อสร้าง และอุตสาหกรรม ต่อมาทำธุรกิจโรงงานผลิตอุปกรณ์งานช่างภายใต้แบรนด์ "Pumpkin" โดยขยายธุรกิจไปยังประเทศจีนเพื่อเป็นฐานส่งออกเครื่องมือช่างแบรนด์ไทยสู่ประเทศต่างๆ ทั่วโลก นอกจากนี้ พิจารณ์ยังให้ความสำคัญเกี่ยวกับการใช้เทคโนโลยีเพื่อยกระดับคุณภาพชีวิตของคนไทย เขามองว่าเทคโนโลยีปัญญาประดิษฐ์จะมีบทบาทสำคัญในอนาคตไม่กี่ปีข้างหน้า ประเทศไทยจึงจำเป็นที่จะต้องปรับตัวและรับมือ‘พิจารณ์ เชาวพัฒนวงศ์’ จากผู้บริหาร Pumpkin เครื่องมือช่างแบรนด์ไทย ผู้มารื้อถอนเผด็จการผ่านรัฐสภา 

 การเมือง 
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พิจารณ์เข้าร่วมงานการเมืองกับพรรคอนาคตใหม่ และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 10 เขาได้รับเลือกตั้งเป็นสมาชิกสภาผู้แทนราษฎรสมัยแรก ต่อมาพรรคอนาคตใหม่ถูกยุบ จึงได้ย้ายมาสังกัดพรรคก้าวไกล และได้รับแต่งตั้งเป็นรองหัวหน้าพรรคก้าวไกล 

พิจารณ์มีผลงานที่โดดเด่นในสภาคนหนึ่ง โดยเฉพาะการอภิปรายไม่ไว้วางใจรัฐบาลประยุทธ์ จันทร์โอชา ในการใช้สปายแวร์เพกาซัส ซึ่งเป็น 1 ใน 3 ระดับอาวุธสงครามร้ายแรง 3 ชนิดที่รัฐบาลจัดซื้อเข้ามา ซึ่งถูกใช้ในการสอดแนมและแฮ็กบัญชีโซเชียลมีเดียของนักวิชาการ นักกิจกรรมทางการเมือง รวมไปถึง สส.ของพรรคก้าวไกลอีกด้วย เพียงแค่รู้เบอร์โทรศัพท์ หรือ apple ID และสามารถล้วงข้อมูลส่วนตัวทั้งหมดของเหยื่อ รวมถึงเปลี่ยนโทรศัพท์เหยื่อเป็นกล้องและอุปกรณ์ดักฟังตลอด 24 ชั่วโมง นอกจากนี้ยังพบหลักฐานการสั่งซื้อสปายแวร์อื่น ๆ อีก ได้แก่สปายแวร์ที่ชื่อ RCS จากบริษัท Hacking Team ในอิตาลี

จนกระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาไม่ได้ลงสมัครรับเลือกตั้ง แต่ยังคงทำงานสนับสนุนพรรคก้าวไกลในฐานะรองหัวหน้าพรรค โดยให้เหตุผลว่า การทำงานการเมืองแบบก้าวไกล ไม่จำเป็นต้องเป็น ส.ส.เสมอไป ไม่ว่าจะอยู่แนวหน้าหรือหลังบ้านล้วนมีความสำคัญต่อการสร้างพรรค จึงอยากเปิดทางให้สมาชิกคนอื่นได้มาทำงาน โดยเขาจะยังคงร่วมงานกับพรรค และจะนำเอาประสบการณ์ 4 ปีของการทำงานมาช่วยงานสร้างการเมืองใหม่แบบพรรคก้าวไกลในระยะยาวเพื่อปักธงทางความคิด และอุดมการณ์ของพรรคก้าวไกลต่อไป‘พิจารณ์’ รับขอไม่ลงส.ส.ต่อ หลังไร้ชื่อ ในบัญชีปาร์ตี้ลิสต์ ก้าวไกล และได้รับมอบหมายให้ดูแลรับผิดชอบการเลือกตั้งสมาชิกสภาผู้แทนราษฎรในเขตกรุงเทพมหานครก้าวไกลเปิดตัว ‘ศุภณัฐ มีนชัยนันท์’ ทายาทตระกูลดัง ลง ส.ส. จตุจักร ด้านพิจารณ์หวังพรรคแลนสไลด์ กทม.

พิจารณ์ถูกวิจารณ์ในช่วงที่พรรคก้าวไกลกำลังจัดตั้งรัฐบาล โดยมีการทาบทามพรรคชาติพัฒนากล้ามาร่วมจัดตั้งรัฐบาลด้วย ซึ่งสร้างความไม่พอใจให้กับผู้สนับสนุนพรรค เนื่องจาก กรณ์ จาติกวณิช และสมาชิกพรรคบางคน ในอดีตเป็นผู้ร่วมการชุมนุม กปปส. ซึ่งสร้างความเสียหายในด้านการเมืองจวบจนถึงทุกวันนี้ จนถึงขั้นมีแฮชแท็กในโซเชียลมีเดีย #มีกรณ์ไม่มีกู ต่อมาทางพรรคก้าวไกลก็ได้ยกเลิกการทาบทามพรรคชาติพัฒนากล้าในเวลาต่อมา

 สมาชิกสภาผู้แทนราษฎร 
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคอนาคตใหม่ → พรรคก้าวไกล

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๐, ๒๒ มกราคม ๒๕๖๔